[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 3.7.2009

COM(2009) 335 τελικό

ΕΚΘΕΣΗ ΤΗΣ ΕΠΙΤΡΟΠΗΣ

ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2008 {SEC(2009) 913}

ΕΚΘΕΣΗ ΤΗΣ ΕΠΙΤΡΟΠΗΣ

ΣΧΕΤΙΚΑ ΜΕ ΤΙΣ ΕΡΓΑΣΙΕΣ ΤΩΝ ΕΠΙΤΡΟΠΩΝ ΚΑΤΑ ΤΗ ΔΙΑΡΚΕΙΑ ΤΟΥ 2008

Σύμφωνα με το άρθρο 7 παράγραφος 4 της απόφασης 1999/468/EΚ του Συμβουλίου της 28ης Ιουνίου 1999 (εφεξής «απόφαση περί επιτροπολογίας»), η Επιτροπή δημοσιεύει την ετήσια έκθεση των εργασιών των επιτροπών για το 2008. H έκθεση περιλαμβάνει επισκόπηση των εξελίξεων στο σύστημα επιτροπολογίας, περίληψη των δραστηριοτήτων των επιτροπών, καθώς και παράρτημα με λεπτομερή στατιστικά στοιχεία για το έργο κάθε επιτροπής[1].

1. Επισκόπηση των πρόσφατων εξελίξεων στο σύστημα επιτροπολογίας

1.1. Εφαρμογή της μεταρρύθμισης της διαδικασίας επιτροπολογίας (απόφαση 2006/512/EΚ του Συμβουλίου για την τροποποίηση της απόφασης 1999/468/EΚ του Συμβουλίου)

1.1.1. Προσαρμογή

H διαδικασία προσαρμογής με σκοπό την ευθυγράμμιση των ισχυουσών βασικών πράξεων με τη νέα κανονιστική διαδικασία με έλεγχο (KΔE), η οποία θεσπίσθηκε με την απόφαση 2006/512/EΚ του Συμβουλίου, συνεχίστηκε το 2008[2] με την έκδοση από το Ευρωπαϊκό Κοινοβούλιο και το Συμβούλιο της πρώτης δέσμης «προσαρμογών προτεραιότητας» στις 11 Μαρτίου 2008[3], την οποία ακολούθησε στις 22 Οκτωβρίου 2008 η έκδοση των δύο κανονισμών «omnibus», του «omnibus μέρος 1»[4] και του «omnibus μέρος 3»[5], οι οποίοι συγκεντρώνουν και τροποποιούν 59 και 4 βασικές νομικές πράξεις αντιστοίχως, και τέλος του «omnibus μέρος 2»[6], ο οποίος καλύπτει 47 βασικές νομικές πράξεις και εκδόθηκε στις 11 Μαρτίου 2009.

Τον Φεβρουάριο του 2008, η Επιτροπή ενέκρινε πρόταση για τέταρτο κανονισμό omnibus[7], ο οποίος θα καλύπτει την προσαρμογή 46 πράξεων.

Εξάλλου, στο ψήφισμά του της 23ης Σεπτεμβρίου 2008, το Ευρωπαϊκό Κοινοβούλιο κάλεσε την Επιτροπή να υποβάλει προτάσεις για την προσαρμογή 14 επιπλέον βασικών νομικών πράξεων. Η Επιτροπή εξέτασε ενδελεχώς τις πράξεις αυτές αλλά δεν έκρινε σκόπιμο να υποβάλει προτάσεις για το σύνολο αυτών, δεδομένου ότι, μεταξύ άλλων, ορισμένες είχαν ήδη προσαρμοστεί με άλλες πράξεις ή διότι, κατά την άποψη της Επιτροπής, οι εκτελεστικές αρμοδιότητες που περιλαμβάνουν δεν αποτελούν αντικείμενο της ΚΔΕ. Ως αποτέλεσμα της αξιολόγησης αυτής, στις 30 Μαρτίου 2009 η Επιτροπή ενέκρινε πρόταση για πέμπτο και τελικό κανονισμό omnibus ο οποίος θα καλύπτει δύο βασικές νομικές πράξεις[8].

1.1.2. Αναθεώρηση της διοργανικής συμφωνίας

Αναθεωρημένη διοργανική συμφωνία μεταξύ του Ευρωπαϊκού Κοινοβουλίου και της Επιτροπής όσον αφορά τις λεπτομέρειες εφαρμογής της απόφασης περί επιτροπολογίας εκδόθηκε στις 3 Ιουνίου 2008[9]. Με την αναθεώρηση αυτή, η συμφωνία ευθυγραμμίζεται, αφενός, με τις αλλαγές στις διαδικασίες επιτροπολογίας οι οποίες θεσπίστηκαν με την απόφαση 2006/512/EΚ του Συμβουλίου, ιδίως όσον αφορά την ΚΔΕ, και, αφετέρου, με τις δηλώσεις περί διαφάνειας που περιλαμβάνονται στο παράρτημα αυτής, καθώς και με το βελτιωμένο μητρώο επιτροπολογίας[10]. Επιπλέον, η αναθεωρημένη συμφωνία αποσκοπεί στην απλούστευση των ρυθμίσεων που ισχύουν μεταξύ των δύο οργάνων.

1.1.3. Επιτροπολογία και διαφάνεια: το μητρώο και το αποθετήριο εγγράφων επιτροπολογίας

Η Επιτροπή, σε δήλωση σχετικά με το άρθρο 7 παράγραφος 3 της απόφασης περί επιτροπολογίας (δήλωση περί διαφάνειας)[11], ανέλαβε τη δέσμευση να βελτιώσει τη λειτουργικότητα του μητρώου επιτροπολογίας ώστε να δώσει στο Ευρωπαϊκό Κοινοβούλιο τη δυνατότητα να παρακολουθεί καλύτερα τα διάφορα στάδια της διαδικασίας και το χρονοδιάγραμμα κάθε διαδικασίας επιτροπολογίας, καθώς και να μπορεί να κάνει διάκριση μεταξύ των διαφόρων τύπων εγγράφων που λαμβάνονται.

Για τον λόγο αυτό, και υπό μορφή συνοδευτικού μέτρου στην τροποποίηση της απόφασης περί επιτροπολογίας, η Επιτροπή ανέπτυξε ένα νέο και κατά πολύ βελτιωμένο μητρώο για να παράσχει στο Ευρωπαϊκό Κοινοβούλιο και στο ευρύ κοινό διαφανέστερη και συνεπέστερη πρόσβαση στα έγγραφα και τις σχετικές πληροφορίες. Το νέο μητρώο ετέθη σε λειτουργία την 1η Απριλίου 2008[12].

1.2. Εξέλιξη της νομολογίας

Με την απόφαση της 1ης Απριλίου 2008 (συνεκδικασθείσες υποθέσεις C-14/06 και C-295/06, Ευρωπαϊκό Κοινοβούλιο και Βασίλειο της Δανίας κατά Επιτροπής των Ευρωπαϊκών Κοινοτήτων), το Δικαστήριο των Ευρωπαϊκών Κοινοτήτων ακύρωσε το σημείο 2 του παραρτήματος της απόφασης 2005/717/EΚ[13] της Επιτροπής για την τροποποίηση με στόχο την προσαρμογή στην τεχνική πρόοδο του παραρτήματος της οδηγίας RoHS[14] όσον αφορά την εξαίρεση του δεκαβρωμοδιφαινυλαιθέρα (DecaBDE) σε πολυμερικές εφαρμογές. Το Δικαστήριο δήλωσε επίσης ότι τα αποτελέσματα της εν λόγω διάταξης πρέπει παρόλα αυτά να διατηρηθούν έως και την 30ή Ιουνίου 2008.

Το Δικαστήριο κατέληξε ότι η απόφαση, η οποία ισοδυναμούσε με γενικευμένη εξαίρεση της χρήσεως του DecaBDE στον ηλεκτρικό και ηλεκτρονικό εξοπλισμό, εκδόθηκε χωρίς να τηρηθούν οι προϋποθέσεις που επέβαλε ο κοινοτικός νομοθέτης με το άρθρο 5 παράγραφος 1 της οδηγίας RoHS και αντέβαινε στον επιδιωκόμενο από τον εν λόγω νομοθέτη σκοπό της καθιερώσεως της αρχής της απαγορεύσεως των κατασκευαστικών στοιχείων που αναφέρονται στην οδηγία αυτή. Εκδίδοντας την εν λόγω απόφαση, η Επιτροπή παρέβη έτσι το εν λόγω άρθρο 5 παράγραφος 1, καθόσον η απόφαση αυτή αφορά την εξαίρεση του DecaBDE.

Το Δικαστήριο επιβεβαιώνει κατά τον τρόπο αυτό τη γενική αρχή σύμφωνα με την οποία στο πλαίσιο των εκτελεστικών αρμοδιοτήτων της η Επιτροπή έχει την εξουσία να θεσπίζει όλα τα αναγκαία ή πρόσφορα εκτελεστικά μέτρα για την εφαρμογή της βασικής ρυθμίσεως, αρκεί να μην αντίκεινται στη ρύθμιση αυτή.

2. Επισκόπηση των δραστηριοτήτων

2.1 Αριθμός επιτροπών και συνεδριάσεων

Είναι σημαντικό να γίνει διαχωρισμός μεταξύ, αφενός, των επιτροπών επιτροπολογίας και, αφετέρου, άλλων φορέων, ιδιαίτερα των «ομάδων εμπειρογνωμόνων» που συστήνονται από την ίδια την Επιτροπή. Οι φορείς αυτοί παρέχουν εμπειρογνωσία στην Επιτροπή κατά την προετοιμασία και την εφαρμογή της πολιτικής, ενώ οι επιτροπές επιτροπολογίας επικουρούν την Επιτροπή στην άσκηση των εκτελεστικών αρμοδιοτήτων της οι οποίες της έχουν ανατεθεί με βασικές νομικές πράξεις. Η παρούσα έκθεση επικεντρώνεται αποκλειστικά στις επιτροπές επιτροπολογίας. Ο αριθμός των επιτροπών επιτροπολογίας στις 31 Δεκεμβρίου 2008 υπολογίστηκε ανά τομέα δραστηριότητας (βλ. πίνακα I ). Δίδονται επίσης, για λόγους σύγκρισης, τα στοιχεία για το προηγούμενο έτος (κατάσταση στις 31 Δεκεμβρίου 2007).

ΠΙΝΑΚΑΣ I – Συνολικός αριθμοσ επιτροπων

Τομέας Πολιτικής | 2007 | 2008 |

Eπιχειρήσεις και βιομηχανία (ENTR) | 33 | 34 |

Απασχόληση, Κοινωνικές Υποθέσεις και Ίσες Ευκαιρίες (EMPL) | 4 | 5 |

Γεωργία και Αγροτική Ανάπτυξη (AGRI) | 31 | 28 |

Μεταφορές και Ενέργεια (TREN) | 35 | 36 |

Περιβάλλον (ENV) | 35 | 35 |

Έρευνα (RTD) | 5 | 6 |

Κοινωνία της πληροφορίας και μέσα ενημέρωσης (INFSO) | 9 | 9 |

Αλιεία και Θαλάσσιες Υποθέσεις (MARE) | 4 | 4 |

Εσωτερική Αγορά (MARKT) | 13 | 14 |

Περιφερειακή πολιτική (REGIO) | 1 | 1 |

Φορολογία και τελωνειακή ένωση (TAXUD) | 11 | 10 |

Εκπαίδευση και πολιτισμός (EAC) | 6 | 7 |

Υγεία και Καταναλωτές (SANCO) | 17 | 17 |

Δικαιοσύνη, Ελευθερία και Ασφάλεια (JLS) | 21 | 24 |

Εξωτερικές σχέσεις (RELEX) | 3 | 3 |

Εμπόριο (TRADE) | 12 | 12 |

Διεύρυνση (ELARG) | 3 | 3 |

EuropeAid (AIDCO) | 9 | 8 |

Ανθρωπιστική βοήθεια (ECHO) | 1 | 1 |

Στατιστική (ESTAT) | 9 | 9 |

Προϋπολογισμός (BUDG) | 2 | 2 |

Υπηρεσία καταπολέμηση της απάτης (OLAF) | 1 | 1 |

Τεχνολογία της Πληροφορίας (DIGIT) | 1 | 1 |

ΣΥΝΟΛΟ | 266 | 270 |

Οι επιτροπές επιτροπολογίας μπορούν να ταξινομηθούν ανάλογα με το είδος της διαδικασίας βάσει της οποίας λειτουργούν (συμβουλευτική διαδικασία, διαχειριστική διαδικασία, κανονιστική διαδικασία, κανονιστική διαδικασία με έλεγχο και διαδικασία διασφάλισης - βλ. πίνακα ΙΙ). Δεδομένου ότι ορισμένες επιτροπές εφαρμόζουν πολλαπλές διαδικασίες (που ποικίλλουν από την συμβουλευτική διαδικασία έως την κανονιστική διαδικασία, συμπεριλαμβανομένης της διαδικασίας διασφάλισης), έχουν διαχωριστεί από τις επιτροπές που λειτουργούν με βάση μία μόνο διαδικασία.

ΠΙΝΑΚΑΣ II - Αριθμός επιτροπών αναλογα με τη διαδικασια με την οποια λειτουργουν (2008)

Είδος διαδικασίας | Επιτροπές που λειτουργούν με περισσότερες της μίας διαδικασίες |

Συμβουλευτική | Διαχειριστική | Κανονιστική | Κανονιστική με έλεγχο | Διαδικασία διασφάλισης |

ENTR | 6 | 3 | 15 | 0 | 0 | 10 |

EMPL | 2 | 0 | 2 | 0 | 0 | 1 |

AGRI | 0 | 19 | 5 | 0 | 0 | 4 |

TREN | 3 | 3 | 9 | 0 | 0 | 21 |

ENV | 0 | 2 | 21 | 0 | 0 | 13 |

RTD | 0 | 2 | 0 | 0 | 0 | 4 |

INFSO | 0 | 4 | 0 | 0 | 0 | 5 |

MARE | 0 | 1 | 0 | 0 | 0 | 3 |

MARKT | 1 | 1 | 7 | 2 | 0 | 3 |

REGIO | 0 | 0 | 0 | 0 | 0 | 1 |

TAXUD | 1 | 3 | 5 | 0 | 0 | 1 |

EAC | 1 | 1 | 0 | 0 | 0 | 5 |

SANCO | 2 | 0 | 8 | 0 | 0 | 7 |

JLS | 4 | 1 | 4 | 2 | 0 | 13 |

RELEX | 0 | 2 | 0 | 0 | 0 | 1 |

ΕΠΙΧΕΙΡΗΣΕΙΣ | 3 | 3 | 3 | 0 | 0 | 2 |

ELARG | 0 | 3 | 0 | 0 | 0 | 0 |

AIDCO | 0 | 7 | 0 | 0 | 0 | 1 |

ECHO | 0 | 0 | 0 | 0 | 0 | 1 |

ESTAT | 0 | 3 | 2 | 0 | 0 | 4 |

BUDG | 1 | 0 | 1 | 0 | 0 | 0 |

OLAF | 0 | 0 | 1 | 0 | 0 | 0 |

DIGIT | 0 | 1 | 0 | 0 | 0 | 0 |

ΣΥΝΟΛΟ | 24 | 59 | 83 | 4 | 0 | 100 |

Από τα στοιχεία αυτά προκύπτει ότι το 31% των επιτροπών (83 σε σύνολο 270) λειτουργεί βάσει της κανονιστικής διαδικασίας, ενώ ακολουθεί ένας σημαντικά μικρότερος αριθμός επιτροπών (59) οι οποίες λειτουργούν αποκλειστικά βάσει της διαχειριστικής διαδικασίας. Ωστόσο, οι περισσότερες επιτροπές (37%) λειτουργούν με περισσότερες της μίας διαδικασίες (100 σε σύνολο 270). Η κατανομή ανά τομέα πολιτικής δείχνει ότι η χρήση των διαφόρων ειδών διαδικασιών ποικίλλει ανάλογα με τον τομέα πολιτικής. Εντούτοις, σε ορισμένους τομείς πολιτικής παρατηρείται σαφής επικράτηση μίας διαδικασίας: για παράδειγμα, στους τομείς των Μεταφορών και της Ενέργειας και του Περιβάλλοντος και των Επιχειρήσεων παρατηρείται μεγάλος αριθμός επιτροπών που λειτουργούν βάσει της κανονιστικής διαδικασίας, ενώ στον τομέα της Γεωργίας υπάρχουν πολλές επιτροπές που λειτουργούν με βάση τη διαχειριστική διαδικασία.

Ο αριθμός των επιτροπών δεν είναι ο μόνος δείκτης βάσει του οποίου αξιολογείται η δραστηριότητα στο επίπεδο της επιτροπολογίας. Ο αριθμός των συνεδριάσεων που πραγματοποιήθηκαν το 2008 μαρτυρεί την ένταση των εργασιών εν γένει, σε επίπεδο τομέα και στο πλαίσιο κάθε επιτροπής ( πίνακας ΙΙΙ ).

ΠΙΝΑΚΑΣ III – Αριθμός συνεδριάσεων

2007 | 2008 | 2007 | 2008 |

ENTR | 42 | 57 | SANCO | 167 | 123 |

EMPL | 5 | 4 | JLS | 31 | 37 |

AGRI | 256 | 226 | RELEX | 4 | 4 |

TREN | 67 | 60 | ΕΠΙΧΕΙΡΗΣΕΙΣ | 23 | 24 |

ENV | 75 | 57 | ELARG | 12 | 6 |

RTD | 60 | 62 | AIDCO | 35 | 38 |

INFSO | 30 | 28 | ECHO | 7 | 6 |

MARE | 17 | 15 | ESTAT | 19 | 16 |

MARKT | 43 | 42 | BUDG | 7 | 5 |

REGIO | 9 | 9 | OLAF | 3 | 3 |

TAXUD | 91 | 114 | DIGIT | 3 | 3 |

EAC | 15 | 14 | ΣΥΝΟΛΟ | 1.021 | 953 |

Όπως και κατά το 2007, ο τομέας της Γεωργίας παρουσιάζει τον μεγαλύτερο αριθμό συνεδριάσεων (226), δεδομένου ότι η διαχείριση των διαφόρων γεωργικών αγορών απαιτεί τη διενέργεια συχνών συνεδριάσεων. Μετά από τη Γεωργία , ο μεγαλύτερος αριθμός συνεδριάσεων πραγματοποιήθηκε στην Υγεία και Καταναλωτές (123) και στη Φορολογία και Τελωνειακή Ένωση (114).

2.2 Αριθμός γνωμών και εκτελεστικών μέτρων

Όπως και σε προηγούμενες εκθέσεις, η παρούσα έκθεση παρέχει γενικά στοιχεία σχετικά με τις επίσημες γνώμες που εκδίδονται από τις επιτροπές και τα επακόλουθα μέτρα εφαρμογής (δηλ. νομικές πράξεις ή διοικητικές και χρηματοδοτικές αποφάσεις) που θεσπίσθηκαν από την Επιτροπή[15]. Τα στοιχεία αυτά ποσοτικοποιούν την απτή «παραγωγή» των επιτροπών (βλ. πίνακα IV ). Ο συνολικός αριθμός των γνωμών που εκδόθηκαν από τις επιτροπές το 2008 ήταν 2.185 (έναντι 2.613 το 2007)· ο αριθμός των μέτρων εφαρμογής που θεσπίσθηκαν από την Επιτροπή ανήλθε σε 2.022 (έναντι 2.522 το 2007).

ΠΙΝΑΚΑΣ IV – Αριθμός γνωμων και μετρων εφαρμογησ (2008)

Γνώμες | Μέτρα εφαρμογής | Γνώμες | Μέτρα εφαρμογής |

ENTR | 362 | 307 | SANCO | 358 | 311 |

EMPL | 21 | 20 | JLS | 117 | 106 |

AGRI | 456 | 439 | RELEX | 0 | 0 |

TREN | 68 | 63 | ΕΠΙΧΕΙΡΗΣΕΙΣ | 11 | 12 |

ENV | 78 | 85 | ELARG | 69 | 69 |

RTD | 168 | 168 | AIDCO | 115 | 110 |

INFSO | 79 | 79 | ECHO | 47 | 47 |

MARE | 39 | 39 | ESTAT | 23 | 20 |

MARKT | 26 | 16 | BUDG | 4 | 6 |

REGIO | 4 | 0 | OLAF | 3 | 0 |

TAXUD | 65 | 55 | DIGIT | 1 | 1 |

EAC | 71 | 69 | ΣΥΝΟΛΟ | 2.185 | 2.022 |

Ο μεγάλος αριθμός των μέτρων εφαρμογής που θεσπίσθηκαν σε ορισμένους τομείς πολιτικής – Γεωργία (439), Επιχειρήσεις (307), Υγεία και Καταναλωτές (311), Έρευνα (168), EuropeAid (110) – αντικατοπτρίζει και πάλι τον μεγάλο όγκο των εργασιών που ανατέθηκαν στην Επιτροπή στους εν λόγω τομείς[16]. Σε σύγκριση με το προηγούμενο έτος, υπήρξε μείωση, ιδίως στη Γεωργία (439 μέτρα εφαρμογής το 2008, έναντι 963 το 2007) και στη EuropeAid (110 το 2008, έναντι 388 το 2007).

2.3 Χρήση της κανονιστικής διαδικασίας με έλεγχο (ΚΔΕ)

Στα στοιχεία που αναφέρονται στον πίνακα IV σχετικά με τον αριθμό των εγκεκριμένων μέτρων εφαρμογής, περιλαμβάνεται ο αριθμός των μέτρων που θεσπίσθηκαν με ΚΔΕ. Το 2008 ο αριθμός αυτός ανήλθε σε 71. Το Περιβάλλον είναι ο τομέας στον οποίο εφαρμόσθηκε περισσότερο η διαδικασία αυτή (21 μέτρα), ακολουθούμενος από τον τομέα Βιομηχανία και Επιχειρήσεις (13) (βλ. πίνακα V ).

Το Συμβούλιο και το Ευρωπαϊκό Κοινοβούλιο άσκησαν το δικαίωμα αρνησικυρίας σε σχέδια μέτρων μόλις στο 10% των περιπτώσεων (7 μέτρα).

- Το Συμβούλιο αντιτάχθηκε στη θέσπιση 6 σχεδίων μέτρων στον τομέα του Περιβάλλοντος , υποστηρίζοντας ότι υπερέβαιναν τις εκτελεστικές αρμοδιότητες που προβλέπονται στις βασικές πράξεις, δεδομένου ότι επέβαλλαν στα κράτη μέλη την υποχρέωση να κοινοποιούν με πίνακες αντιστοιχίας τα μέτρα μεταφοράς στην εθνική τους νομοθεσία. Ως εκ τούτου, η Επιτροπή απέσυρε τις επίμαχες διατάξεις από τα σχέδια μέτρων και τα υπέβαλε εκ νέου όπως τροποποιήθηκαν στις αρμόδιες επιτροπές.

- Το Ευρωπαϊκό Κοινοβούλιο αντιτάχθηκε στη θέσπιση ενός σχεδίου μέτρου στον τομέα της Εσωτερικής Αγοράς , υποστηρίζοντας ότι υπερέβαινε τις εκτελεστικές αρμοδιότητες που προβλέπονται στη βασική πράξη, δεδομένου ότι περιλάμβανε διάταξη η οποία υπερέβαινε το επίπεδο της τεχνικής προσαρμογής και έπρεπε, κατά συνέπεια, να αντιμετωπιστεί σύμφωνα με τη διαδικασία συναπόφασης. Ως εκ τούτου, η Επιτροπή απέσυρε την επίμαχη διάταξη και υπέβαλε εκ νέου στην αρμόδια επιτροπή το σχέδιο μέτρου όπως τροποποιήθηκε.

ΠΙΝΑΚΑΣ V – αριθμός μέτρων εφαρμογής που θεσπίστηκαν σύμφωνα με την κανονιστική διαδικασία με έλεγχο (ΚΔΕ) (2008)

Αριθμός μέτρων που θεσπίστηκαν με ΚΔΕ | Φορές που το Κοινοβούλιο αντιτάχθηκε στη έγκριση σχεδίων μέτρων με ΚΔΕ | Φορές που το Συμβούλιο αντιτάχθηκε στην έγκριση σχεδίων μέτρων με ΚΔΕ |

ENTR | 13 | 0 | 0 |

EMPL | 0 | 0 | 0 |

AGRI | 0 | 0 | 0 |

TREN | 9 | 0 | 0 |

ENV | 21 | 0 | 6 |

RTD | 0 | 0 | 0 |

INFSO | 0 | 0 | 0 |

MARE | 0 | 0 | 0 |

MARKT | 10 | 1 | 0 |

REGIO | 0 | 0 | 0 |

TAXUD | 8 | 0 | 0 |

EAC | 0 | 0 | 0 |

SANCO | 3 | 0 | 0 |

JLS | 0 | 0 | 0 |

RELEX | 0 | 0 | 0 |

ΕΠΙΧΕΙΡΗΣΕΙΣ | 0 | 0 | 0 |

ELARG | 0 | 0 | 0 |

AIDCO | 0 | 0 | 0 |

ECHO | 0 | 0 | 0 |

ESTAT | 3 | 0 | 0 |

BUDG | 4 | 0 | 0 |

OLAF | 0 | 0 | 0 |

DIGIT | 0 | 0 | 0 |

ΣΥΝΟΛΟ | 71 | 1 | 6 |

3. λεπτομερείς πληροφορίες για τις δραστηριότητες των επιτροπών

Στο παράρτημα της παρούσας έκθεσης παρέχονται λεπτομερείς πληροφορίες για το έργο κάθε επιτροπής το 2008, κατανεμημένο βάσει των σχετικών υπηρεσιών της Επιτροπής. Παρέχονται επίσης πληροφορίες σχετικά με τις αλλαγές στον αριθμό των επιτροπών, καθώς και σχετικά με ιδιαίτερες καταστάσεις που αφορούν ειδικά σχέδια μέτρων, όπως δυσμενείς γνώμες, παραπομπές στο Συμβούλιο ή αρνητικές τοποθετήσεις του Συμβουλίου ή του Κοινοβουλίου στο πλαίσιο της ΚΔΕ.

[1] Το παράρτημα παρουσιάζεται υπό μορφή χωριστού εγγράφου εργασίας των υπηρεσιών της Επιτροπής.

[2] Για περισσότερες πληροφορίες όσον αφορά το ιστορικό της διαδικασίας προσαρμογής, καθώς και τις δραστηριότητες που ανελήφθησαν προς τον σκοπό αυτό το 2007, βλ. την έκθεση της Επιτροπής σχετικά με τις εργασίες των επιτροπών κατά το 2007 (COM(2008)844 τελικό).

[3] ΕΕ L 76 της 19.03.2008, ΕΕ L 81 της 20.03.2008, ΕΕ L 97 της 09.04.2008.

[4] Κανονισμός (ΕΚ) αριθ. 1137/2008, ΕΕ L 311 της 21.11.2000 σ. 1.

[5] Κανονισμός (ΕΚ) αριθ. 1103/2008, ΕΕ L 304 της 14.11.2000 σ. 80.

[6] ΕΕ L 87 της 31.03.2009, σ. 109.

[7] COM(2008)71.

[8] COM(2009)142.

[9] ΕΕ C 143 της 10.6.2008, σ. 1.

[10] ΕΕ C 171 της 22.07.2006, σ. 21.

[11] ΕΕ C 171 της 22.07.2006, σ. 21.

[12] http://ec.europa.eu/transparency/regcomitology/index_el.htm.

[13] Απόφαση 2005/717/ΕΚ της 13ης Οκτωβρίου 2005.

[14] Οδηγία 2002/95/ΕΚ του Ευρωπαϊκού Κοινοβουλίου και του Συμβουλίου σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού.

[15] Σημειωτέον ότι μπορεί να υπάρχουν αναντιστοιχίες μεταξύ του αριθμού των γνωμών και του αριθμού των μέτρων εφαρμογής σε ένα δεδομένο έτος. Οι λόγοι για τις αναντιστοιχίες αυτές εξηγούνται στην εισαγωγή του παραρτήματος.

[16] Σημειωτέον ότι αυτός καθαυτός ο αριθμός των μέτρων που εγκρίθηκαν δεν αποτελεί ένδειξη για την πολιτική, οικονομική ή δημοσιονομική σημασία των αποφάσεων που ελήφθησαν.